VM i fotball for kvinner 2011 kvalifisering UEFA

UEFA-kvalifiseringen til VM i fotball for kvinner i 2011 består av 41 lag fra hele UEFA, uansett nivå, bortsett fra Tyskland, som er vertsnasjon. Etter en utslagsrunde kvalifiserte Frankrike, Norge, England og Sverige seg for VM. Italia, som tapte for Frankrike i første utslagsrunde, vant et B-sluttspill som sikret dem retten til en utslagskamp mot et lag fra CONCACAF om en plass i VM. 

Frankrike var det eneste laget som klarte kvalifiseringen etter ikke å ha vært med i 2007, mens Danmark ikke greide å gjenta sin kvalifisering fra 2007. Tre av de fire semifinalistene fra EM 2007 kom med; Nederland ble slått ut etter tap borte for Norge og to uavgjortkamper hjemme.

Trekningen fant sted i Nyon den 17. mars 2009. Lagene ble seedet i fem nivåer etter kvalifiseringsresultater i 2007 og 2009, og hver gruppe inneholdt ett lag fra hvert nivå — bortsett fra gruppe 1, som hadde to lag fra det nederste nivået. De åtte best seedede lagene var Danmark, England, Frankrike, Italia, Norge, Russland, Sverige og Ukraina.

Gruppespill
For første gang i VM-historien for kvinner blir kvalifiseringen spilt for samtlige lag som ønsker å delta. Antall lag, 41, er en nedgang på fire lag (Luxembourg, Latvia, Litauen og Færøyene) siden EM-kvalifiseringen i 2009, men en fremgang på fire lag (reelt sett fem, ettersom Tyskland er verter denne gang) siden VM i Kina i 2007.

Gruppespillet startet 15. august 2009 (rett før EM-sluttspillet) og avsluttes 25. august 2010.

Turneringssystem

Hvert lag møtte alle lagene i sin gruppe to ganger, en kamp hjemme og en kamp borte. Vinneren i hver gruppe gikk videre til utslagsrunden. Lagene ble rangert etter poeng; tre poeng for seier, ett poeng for uavgjort. Hvis to eller flere lag hadde likt antall poeng, ble følgende skilleregler benyttet:

 Flest poeng fra kampene mellom lagene som står likt (innbyrdes oppgjør)
 Best målforskjell i innbyrdes oppgjør
 Flest scorede mål i innbyrdes oppgjør
 Flest scorede mål på bortebane i innbyrdes oppgjør
 Best målforskjell i alle kamper
 Flest scorede mål i alle kamper
 Flest scorede mål på bortebane i alle kamper 
 Fair play-rangering

Om man bare klarer å skille delvis etter regler 1–4, ble disse skillereglene brukt på nytt, men nå med innbyrdes oppgjør mellom de lagene som fortsatt står likt.

Gruppe 1
 For resultater se VM i fotball for kvinner 2011 kvalifisering UEFA Gruppe 1

Gruppe 2
 For resultater se VM i fotball for kvinner 2011 kvalifisering UEFA Gruppe 2

Gruppe 3
For resultater se VM i fotball for kvinner 2011 kvalifisering UEFA Gruppe 3

Gruppe 4
For resultater se VM i fotball for kvinner 2011 kvalifisering UEFA Gruppe 4

Gruppe 5

Gruppe 6

Gruppe 7

Gruppe 8

Utslagsspill

De åtte gruppevinnerne gikk til andre runde, et utslagsspill (engelsk play-off) om fem plasser i VM. Fire av lagene blir klare etter en utslagsrunde; de fire taperne i utslagsrunden kjemper om å møte et lag fra CONCACAF om en plass i VM. 

For å kåre en vinner i utslagsrunden ble målene fra de to kampene lagt sammen; har lagene like mange mål vant det laget som har scoret flest mål på bortebane. Om lagene fortsatt sto likt ble det spilt 2 × 15 minutter ekstraomganger, og var  lagene fortsatt likt både i antall mål og mål på bortebane, ble vinneren avgjort i straffesparkkonkurranse.

Seeding

Den første utslagsrunden ble seedet etter UEFA-koeffisienter. Her telte også poengene fra EM-kvalifiseringen 2009. Koeffisienten var antall poeng delt på antall kamper. De åtte kvalifiserte lagene ble delt i to nivåer med fire lag i hvert, og hver kamp besto av ett lag fra hvert nivå.

Første runde

Vinnerne sammenlagt over to kamper kvalifiserte seg for VM. Alle tider sentraleuropeisk sommertid (UTC+2) dersom ikke nærmere spesifisert.

England vant 5–2 sammenlagt og kvalifiserte seg for VM.

Frankrike vant 3–2 sammenlagt og kvalifiserte seg for VM.

Sverige vant 4–3 sammenlagt og kvalifiserte seg for VM.

Norge vant 3–0 sammenlagt og kvalifiserte seg for VM.

B-sluttspill

De fire taperne ble trukket i et nytt sluttspillstablå. Italia vant etter seire over Ukraina og Sveits, og gikk dermed videre til interkontinental kamp mot ett lag fra CONCACAF om den siste mulige VM-plassen.

Første semifinalekamp ble spilt den første helgen i oktober, med returkamp onsdagen eller torsdagen etter. Åpningskampen av finalen i B-sluttspillet ble spilt fjerde helg i oktober, og andre kamp onsdagen og torsdagen etter.

Semifinaler

Italia vant 3–0 sammenlagt og gikk videre til neste runde.

Sveits vant 3–1 sammenlagt og gikk videre til neste runde.

Finale

Italia vant 5–2 sammenlagt og kvalifiserte seg for interkontinentalt spill.

Kilder

Kvalifisering UEFA